Mario Cipollini

Mario Cipollini (født 22. mars 1967) er en italiensk tidligere syklist.

Han ble regnet som den beste sprinteren i 1990-årene. Den eksentriske mediestjernen, som gjerne omtalte seg selv som «Il Re Leone» (Løvenes konge), var prototypen på en ren sprinter. Praktisk talt samtlige seire var fra massespurter etter flate etapper. Svært mange av Cipollinis triumfer skriver seg fra de store etapperittene.

Karriere 
Cipollini kom for alvor i rampelyset i 1989, da han vant sin første etappeseier under Giro d'Italia. Siden den gang vant Cipollini hvert år (med unntak av 1993 og 1994) ytterligere etappeseire, inntil han i 2003 med sin 42. seier overtok den gamle rekorden til Alfredo Binda. I tillegg vant han tre ganger poengkonkurransen i Giro d'Italia.

Cipollini var også fremgangsrik i Tour de France, der han vant 12 etapper mellom 1993 og 1999. I 1999 vant han fire etapper på rad. Sitt beste år hadde «Super Mario» utvilsomt i 2002. 35 år gammel vant han bl.a. klassikeren Milano-Sanremo, seks etapper i Giro d'Italia, og om høsten vant han VM i landeveissykling.

Han la opp i april 2005, men gjorde et kort comeback i 2008-sesongen for Rock Racing under Tour of California.

Cipollini var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

Cipollini ble i 2022 dømt til tre år i fengsel for å ha skadet og personforfulgt sin tidligere kone Sabrina Landucci.

Referanser

Eksterne lenker 
 
 

Verdensmestre i landeveisritt
Italienske syklister
Deltakere for Italia under Sommer-OL 1996
Syklister under Sommer-OL 1996
Personer fra Lucca
Operación Puerto
Etappevinnere i Giro d'Italia
Etappevinnere i Tour de France